stanford-oval/wikipedia huggingface dataset:
อัญรินทร์ ธีราธนันพัฒน์
งานพิธีกร

| ปี พ> ศ. | ชื่อรายการ | สถานี | หมายเหตุ |
| --- | --- | --- | --- |
| 2551 | คู่หูเพลงมันส์ | T-Channel |  |
| 2551 | เกมซ่าผ้ากันเปื้อน | ช่อง 7 |  |
| เม.ย. 2554 - ก.ย. 2557 | เส้นทางเศรษฐี คู่ซี้พาตะลุย / เส้นทางเศรษฐี รวยลั่นทุ่ง | ช่อง 7 |  |
| ส.ค. 2556 - ธ.ค. 2556 | The cooking คนในครัว weekend | Media Channel |  |
| ธ.ค. 2559 - 8 ก.พ. 2560 | ชุมทางเพลงพระราชนิพนธ์ | ช่อง 7 |  |
| ก.ค. 2559 - 2561 | ที่นี่หมอชิต | ช่อง 7 |  |
| ก.ค. 2559 - 2564 | ชุมทางดาวทอง | ช่อง 7 |  |
| 19 เม.ย. 2563 | งานประกาศผล BNK48 9th Single Senbatsu General Election | AIS PLAY |  |
| 2563 - 2565 | สตรีมหานคร | BUGABOO.TV | รายการออนไลน์ |
| 9 ก.ค. 2564 | เม้าท์สะเด็ด 7 สี | ช่อง 7 | ประจำทุกวันพฤหัส-ศุกร์ |
| 12 ธ.ค. 2564 - 13 ก.พ. 2565 | สะกิดบันเทิง | ช่อง 7 | ทุกวันเสาร์ 17.00 น. |
| 9 ก.ย.2564 - ต.ค.2565 | เที่ยงบันเทิงสด | ช่อง 7 | วันจันทร์ - ศุกร์ 12.20 น. มาสลับกับผู้ประกาศท่านอื่น |
| 9 เม.ย. 2565 | งานประกาศผล BNK48 12th Single Senbatsu General Election | Youtube ช่อง BNK48 |  |
| 2 ม.ค. 2566 - 30 มิ.ย. 2566 | ขอกอดหน่อย ซีซั่น 1-2 | ช่อง 7 | วันจันทร์ - ศุกร์ 12.30 - 12.40 น. |
| 2 ก.ค. 2566 - 27 ส.ค. 2566 | ขอกอดหน่อย ซีซั่น 3 | ช่อง 7 | ทุกวันอาทิตย์ 12.30 - 13.30 น. |
นักกีฬา

ผลการแข่งขันสเกตลีลาของเธอเป็นดังนี้
| วันที่ | รายการ/สถานที่ | ประเภท | ผลการแข่งขัน |
| --- | --- | --- | --- |
| 9-14 สิงหาคม 2559 | Skate Asia 2016 Sunway Pyramid Ice กัวลาลัมเปอร์ มาเลเซีย | Solo Program Freestyle 1 | 1 ! |
| 9-14 สิงหาคม 2559 | Skate Asia 2016 Sunway Pyramid Ice กัวลาลัมเปอร์ มาเลเซีย | Solo Compulsory Freestyle 1 | 1 ! |
| 9-14 สิงหาคม 2559 | Skate Asia 2016 Sunway Pyramid Ice กัวลาลัมเปอร์ มาเลเซีย | Artistic Freestyle 1 | 1 ! |
| 9-14 สิงหาคม 2559 | Skate Asia 2016 Sunway Pyramid Ice กัวลาลัมเปอร์ มาเลเซีย | Light ENT. Spotlight Freestyle 1 | 1 ! |
| 9-14 สิงหาคม 2559 | Skate Asia 2016 Sunway Pyramid Ice กัวลาลัมเปอร์ มาเลเซีย | Theme Spotlight Freestyle 1 | 1 ! |
|  7-9 เมษายน 2560 |  2017 Thailand National Figure Skating Championships Imperial World Ice Skating อิมพิเรียลเวิลด์สำโรง ประเทศไทย | LEVEL 2 GIRLS G.2 Free Skating | 3 ! |
รางวัลที่ได้รับ

รางวัลเฉลิมพระเกียรติองค์ราชัน ปี 2558 สาขาลูกตัวอย่างดีเด่น
รางวัล "เพชรกนก กนกนาคราช" สาขาเกียรติภูมิแผ่นดิน ปี 2559
รางวัล "เทวะจตุโลกบาล" ต้นแบบคนดีสี่ทิศ สาขาต้นแบบบุคคลจิตอาสาผู้ทำประโยชน์ต่อสังคมดีเด่น ครั้งที่ 1 ปี 2561
รางวัลพระราชทานเทพทอง ครั้งที่ 18 ประเภทโทรทัศน์ดีเด่น สาขาพิธีกรหญิง
รางวัล Asian TV Awards ครั้งที่ 24 สาขาBest Actress in a supporting role จาก บ่วงสไบ ช่อง 7
รางวัลสภาศิลปินสร้างสรรค์สังคม  สาขานักแสดงนำหญิงยอดเยี่ยม จากละคร บ่วงสไบ
รางวัลนาคราช อวอร์ด ครั้งที่ 4 สาขานักแสดงนำเจ้าบทบาทหญิงยอดเยี่ยมแห่งปี จากละคร บ่วงสไบ
รางวัลเทพปัญจสิงขรนาคราช ครั้งที่ 1 (อีสานอวอร์ด 2019) สาขาศิลปินดาราที่เป็นที่ชื่นชอบของชาวอีสาน
รางวัลรวมมิตรชิดดาว ดิ ไอดอล อวอร์ด 2564  สาขานักแสดงนำหญิงยอดเยี่ยม จากละคร หลงกลิ่นจันทน์
รางวัลพชรสุวรรณ สาขานักแสดงดีเด่น ปี 2565
รางวัลคมชัดลึก อวอร์ด ครั้งที่ 19 สาขาการแต่งกายส่งเสริมภาพลักษณ์ยอดเยี่ยม ปี 2566
รางวัลพระพิฆเณศวร์ "รางวัลแห่งความสำเร็จ" สาขาผู้ดำเนินรายการหญิงดีเด่น ปี 2566 จากรายการ "ขอกอดหน่อย"
รางวัลอนุรักษ์ไทย สาขา นักแสดงส่งเสริมการอนุรักษ์การแต่งกายด้วยผ้าไทย ปี 2566
บทบาทในธุรกิจอื่น

ปี 2561 ได้เปิดบริษัท ชื่อ บริษัท ทับทิม 61 จำกัด ผลิตภาพยนตร์ การละครหรือการบันเทิงอื่นๆ กิจกรรมของตัวแทนส่วนบุคคลที่จัดหานักแสดงและศิลปิน ผลิตรายการออนไลน์ “รายการสตรีมหานคร” ออกอากาศทางช่อง BUGABOO.TV  และ “รายการขอกอดหน่อย” ออกอากาศทางช่อง 7 เอชดี
ปี 2562 ได้ดำรงตำแหน่ง ผู้อำนวยการกองประกวดมิสแกรนด์ กรุงเทพมหานคร 2562 (Provincial Director Miss Grand Bangkok 2019)
พาย (ค่าคงตัว)

สำหรับความหมายอื่น ดูที่ พาย
สัญลักษณ์ของพาย
พาย หรือ ไพ (อักษรกรีก: π ภาษาอังกฤษ: pi)เป็นค่าคงตัวทางคณิตศาสตร์ ที่เกิดจากความยาวเส้นรอบวงหารด้วยเส้นผ่านศูนย์กลางของวงกลม ค่า π มักใช้ในคณิตศาสตร์, ฟิสิกส์ และวิศวกรรม π เป็นอักษรกรีกที่ตรงกับตัว "p" ในอักษรละติน มีชื่อว่า "pi" (อ่านว่า พาย ในภาษาอังกฤษ แต่อ่านว่า พี ในภาษากรีก) บางครั้งเรียกว่า ค่าคงตัวของอาร์คิมิดีส (Archimedes' Constant) หรือจำนวนของลูดอล์ฟ (Ludolphine number หรือ Ludolph's Constant)
ในเรขาคณิตแบบยุคลิด π มีนิยามว่าเป็นอัตราส่วนของเส้นรอบวงหารด้วยเส้นผ่านศูนย์กลางของวงกลม หรือเป็นอัตราส่วนของพื้นที่วงกลม หารด้วย รัศมียกกำลังสอง ในคณิตศาสตร์ชั้นสูงจะนิยาม π โดยใช้ฟังก์ชันตรีโกณมิติ เช่น π คือจำนวนบวก x ที่น้อยสุดที่ทำให้ sin (x) = 0
การเกิดค่าพาย
ค่า π โดยประมาณ 125 ตำแหน่งคือ
แม้ว่าค่านี้มีความละเอียดพอที่จะใช้ในงานวิศวกรรมหรือวิทยาศาสตร์แล้ว ปัจจุบันมีการคำนวณค่า π ได้หลายตำแหน่ง ซึ่งหาได้ทั่วไปจากอินเทอร์เน็ต คอมพิวเตอร์ส่วนบุคคลโดยทั่วไปสามารถคำนวณค่า π ได้พันล้านหลัก ขณะที่ซูเปอร์คอมพิวเตอร์คำนวณค่า π ได้เกินล้านล้านหลัก และไม่พบว่ามีรูปแบบที่ซ้ำกันของค่า π ปรากฏอยู่
สูตรที่เกี่ยวข้องกับ π > เรขาคณิต

π มักปรากฏในสูตรที่เกี่ยวกับวงกลมและทรงกลม
| รูปร่างทางเรขาคณิต | สูตร |
| --- | --- |
เส้นรอบวงของวงกลมที่มีรัศมี r และเส้นผ่านศูนย์กลาง d:  C=\pi d=2\pi r\,\!
พื้นที่ของวงกลมที่มีรัศมี r:  A=\pi r^{2}\,\!
พื้นที่ของวงรีที่มีแกนเอก a และแกนโท b:  A=\pi ab\,\!
ปริมาตรของทรงกลมที่มีรัศมี r และเส้นผ่านศูนย์กลาง d:  V={\frac {4}{3}}\pi r^{3}={\frac {1}{6}}\pi d^{3}\,\!
พื้นที่ผิวของทรงกลมที่มีรัศมี r:  A=4\pi r^{2}\,\!
ปริมาตรของทรงกระบอกที่สูง h และรัศมี r:  V=\pi r^{2}h\,\!
พื้นที่ผิวของทรงกระบอกที่สูง h และรัศมี r:  A=2(\pi r^{2})+(2\pi r)h=2\pi r(r+h)\,\!
ปริมาตรของกรวยที่สูง h และรัศมี r:  V={\frac {1}{3}}\pi r^{2}h\,\!
พื้นที่ผิวของกรวยที่สูง h และรัศมี r:  A=\pi r{\sqrt {r^{2}+h^{2}}}+\pi r^{2}=\pi r(r+{\sqrt {r^{2}+h^{2}}})\,\!
สูตรที่เกี่ยวข้องกับ π > การวิเคราะห์

François Viète, 1593:
สูตรของไลบ์นิซ:
ผลคูณของ Wallis:
สูตรปริพันธ์จากแคลคูลัส:
ปัญหาของBasel, ถูกแก้เป็นครั้งแรกโดย ออยเลอร์ (ดูเพิ่มเติม ฟังก์ชันซีตาของรีมันน์):
ฟังก์ชันแกมมา เมื่อหาค่า 1/2:
สูตรของสเตอร์ลิง:
เอกลักษณ์ของออยเลอร์ (เรียกโดย ริชาร์ด ไฟน์แมน):
สูตรที่เกี่ยวข้องกับ π > เศษส่วนต่อเนื่อง

π เขียนในรูปเศษส่วนต่อเนื่องได้หลายแบบ เช่น
สูตรที่เกี่ยวข้องกับ π > ทฤษฎีจำนวน

ความน่าจะเป็นในการสุ่มจำนวนเต็มขึ้นมา 2 จำนวน แล้วเป็นจำนวนเฉพาะสัมพัทธ์กัน เท่ากับ 6/π2                    ...
สูตรที่เกี่ยวข้องกับ π > ฟิสิกส์

หลักการความไม่แน่นอนของไฮเซนเบิร์ก:
สมการสนามของไอน์สไตน์ ในทฤษฎีสัมพัทธภาพทั่วไป:
กฎของคูลอมบ์ สำหรับแรงไฟฟ้า:
สูตรที่นอกเหนือจากคณิตศาสตร์ > การอธิบายปรากฏการณ์ทางกายภาพ

แม้ว่า π จะไม่เป็นค่าคงตัวทางฟิสิกส์ แต่ก็มีปรากฏในสมการที่ใช้อธิบายเกี่ยวกับหลักการพื้นฐานของจักรวาลอยู่บ่อยครั้ง เนื่องจากความสัมพันธ์ของ π กับวงกลม และระบบพิกัดทรงกลม จากสูตรง่าย ๆ จากกลศาสตร์ดั้งเดิม เช่น ให้ระยะเวลาโดยประมาณเป็น T  ของลูกตุ้มที่มีความยาว L แกว่งด้วยแอมพลิจูดขนาดเล็ก (g คือ ความเร่งโน้มถ่วงของโลก)
หนึ่งในสูตรสำคัญของกลศาสตร์ควอนตัมคือหลักความไม่แน่นอนของไฮเซนแบร์ก ซึ่งแสดงให้เห็นความไม่แน่นอนในการวัดตำแหน่งของอนุภาค (Δx) และโมเมนตัม (Δp) ซึ่งไม่สามารถมีขนาดเล็กโดยปราศจากเหตุผลในเวลาเดียวกันได้ (เมื่อ h เป็นค่าคงตัวของพลังค์)
ความจริงที่ว่า π มีค่าประมาณเท่ากับ 3 นั้น มีบทบาทในอายุการใช้งานที่ยาวนานของออร์โธโพสิโทรเนียม ซึ่งอายุการใช้งานนั้นจะผกผันไปสู่ลำดับต่ำสุดในค่าคงที่โครงสร้างละเอียด α คือ
เมื่อ m คือมวลของอิเล็กตรอน
ดูเพิ่ม

แคลคูลัส
เรขาคณิต
ฟังก์ชันตรีโกณมิติ
สามารถคำนวณไพได้จาก เซตม็องแดลโบรต, โดยการคำนวณจำนวน iterations required before point (−0.75, ε) diverges.
แคว้นเบรียนสค์

| แคว้นเบรียนสค์ |
| --- | --- |
แคว้น
Брянская область
   ธง ตราอาร์ม
เพลง: The Bryansk Forest Sternly Stirred  

พิกัด: 52°57′N 33°24′E﻿ / ﻿52.950°N 33.400°E﻿ / 52.950; 33.400
ประเทศ: รัสเซีย
เขตสหพันธ์: กลาง
เขตเศรษฐกิจ: กลาง
สถาปนา: 5 กรกฎาคม ค.ศ. 1944
ศูนย์กลางการปกครอง: เบรียนสค์
การปกครอง
 • องค์กร: สภาดูมาแคว้น
 • ผู้ว่า: อเล็กซานเดอร์ โบโกมาซ
พื้นที่
 • ทั้งหมด: 34,900 ตร.กม. (13,500 ตร.ไมล์)
อันดับพื้นที่: 62
ประชากร (สำมะโนครัวปี 2010)
 • ทั้งหมด: 1,278,217 คน
 • ประมาณ (2018): 1,210,982 (−5.3%) คน
 • อันดับ: 38
 • ความหนาแน่น: 37 คน/ตร.กม. (95 คน/ตร.ไมล์)
 • เขตเมือง: 69.1% คน
 • นอกเมือง: 30.9% คน
เขตเวลา: UTC+3 (เวลามอสโก )
รหัส ISO 3166: RU-BRY
ทะเบียนรถ: 32
รหัส OKTMO: 15000000
ภาษาราชการ: รัสเซีย
เว็บไซต์: http://www.bryanskobl.ru
แคว้นเบรียนสค์ (รัสเซีย: Бря́нская о́бласть, Bryanskaya oblast) เป็นหน่วยองค์ประกอบของสหพันธรัฐรัสเซีย (แคว้น) ศูนย์กลางการบริหารคือเมืองเบรียนสค์ มีประชากร 1,278,217 คนจากการสำรวจสำมะโนประชากร พ.ศ. 2553
ภูมิศาสตร์

แคว้นเบรียนสค์อยู่ทางตะวันตกของรัสเซียยุโรป ในภาคกลางถึงส่วนตะวันตกของที่ราบยุโรปตะวันออก บนเส้นแบ่งระหว่างแม่น้ำเดสนาและที่ราบลุ่มแม่น้ำวอลกา แคว้นมีพรมแดนติดกับแคว้นสโมเลนสค์ทางตอนเหนือ แคว้นคาลูกาทางตะวันออกเฉียงเหนือ แคว้นโอริออลทางตะวันออก แคว้นคูสค์ทางตะวันออกเฉียงใต้ แคว้นเชียร์นีฮิฟและแคว้นซูมืยของประเทศยูเครนทางตอนใต้ และกับจังหวัดกอเมลและจังหวัดมากีลอฟของประเทศเบลารุสทางทิศตะวันตก
ภูมิศาสตร์ > นิเวศวิทยา

ผลมาจากภัยพิบัติเชอร์โนบิลเมื่อวันที่ 26 เมษายน ค.ศ. 1986 ส่วนหนึ่งของอาณาเขตของแคว้นเบรียนสค์ ปนเปื้อนด้วยนิวไคลด์กัมมันตรังสี (โดยเฉพาะพื้นที่ กอร์เดเยฟสกี, คลีมอฟสกี, คลินซอฟสกี, ครัสโนกอร์สกี, ซูรัจสกี, โนโวซึบคอฟสกี) ใน ค.ศ. 1999 ประชากรประมาณ 226,000 คนต้องอาศัยอยู่ในพื้นที่ที่มีระดับการปนเปื้อนสูงกว่า 5 กูว์รี/ตร.กม. ซึ่งคิดเป็นประมาณ 16% ของประชากรในแคว้น
โรงเรียนเมืองนครศรีธรรมราช

| โรงเรียนเมืองนครศรีธรรมราช |
| --- | --- |
Muangnakhonsithammarat School

ข้อมูล
ชื่ออื่น: ม.น.ศ. (M.N.S.)
ประเภท: โรงเรียนรัฐ สังกัด สพฐ.
สถาปนา: 16 พฤษภาคม พ.ศ. 2499
สี: เขียว-ขาว
คำขวัญ: ปญฺา นรา รตนํ   ( ปัญญาเป็นแก้วของนรชน)
เพลง: มาร์ชโรงเรียนเมืองนครศรีธรรมราช
เว็บไซต์: http://www.mns.ac.th
โรงเรียนเมืองนครศรีธรรมราช (ม.น.ศ.) เป็นโรงเรียนมัธยมศึกษาขนาดใหญ่พิเศษ  ประเภทสหวิทยาสังกัดกรมสามัญศึกษา กระทรวงศึกษาธิการ เลขที่ 128 หมู่ 1 ต.นาทราย อำเภอเมืองนครศรีธรรมราช จังหวัดนครศรีธรรมราช รหัสไปรษณีย์ 80280
ประวัติโรงเรียน

โรงเรียนเมืองนครศรีธรรมราช เปิดสอนครั้งแรก เมื่อวันที่ 16 พฤษภาคม 2499 เป็นหลักสูตรมัธยมศึกษา (ม.1-3) สังกัดกองการศึกษาพิเศษ โดย นายชุ่ม สมพันธ กำนันตำบลนาเคียน เป็นที่ตั้งโรงเรียน ต่อมาได้เปลี่ยนเป็นหลักสูตรประถมศึกษาตอนปลาย (ป.5-7) สังกัดกรมสามัญศึกษา
ปี 2515 ได้ย้ายมาอยู่ที่วัดจอมล้าน (วัดร้าง) หมู่ที่ 1 ตำบลนาทราย ซึ่งมีเนื้อที่ประมาณ 21 ไร่เศษ ซึ่งเป็นที่ตั้งโรงเรียนจนถึงปัจจุบัน
ปี 2519 กรมสามัญศึกษาได้สั่งยุบโรงเรียนเมืองนครศรีธรรมราช ซึ่งเปิดสอนตามหลักสูตรประถมศึกษาตอนปลาย และตั้งโรงเรียนตามชื่อเดิม แต่เปลี่ยนแปลงหลักสูตรมัธยมศึกษาตอนต้น สังกัดกองการมัธยมศึกษากรมสามัญศึกษา
ปี 2527 กรมสามัญศึกษาได้อนุมัติให้ขยายชั้นเรียนมัธยมศึกษาตอนปลาย
หลักสูตร > ระดับชั้นมัธยมศึกษาตอนต้น

ห้องเรียนพิเศษวิทยาศาสตร์ และคณิตศาสตร์ (Science and Mathematics Programme ; SMP) 1 ห้อง
ห้องเรียนปกติ ระดับชั้นละ 8 ห้อง (320 คน)
หลักสูตร > ระดับชั้นมัธยมศึกษาตอนปลาย

แผนการเรียนวิทย์ – คณิต ระดับชั้นละ 2 ห้อง (80 คน)
แผนการเรียนศิลป์ – คำนวณ ระดับชั้นละ 1 ห้อง (40 คน)
แผนการเรียนศิลป์ – ภาษา ระดับชั้นละ 1 ห้อง (40 คน)
แผนการเรียนศิลป์ – ทั่วไป ระดับชั้นละ 1 ห้อง (40 คน)
ทำเนียบผู้บริหาร

ผู้อำนวยการโรงเรียนคนปัจจุบัน
| 0 | 1 | 2 | 3 | 4 |
| --- | --- | --- | --- | --- |
| ลำดับที่ | รายนาม | ตำแหน่ง | เริ่มวาระ | สิ้นสุดวาระ |
| 1 | นายสมบูรณ์  สุพรรณอาสต์ | ผู้อำนวยการ | - |  |
| 2 | นายไสว  สุวรรณอักษร | ผู้อำนวยการ | - |  |
| 3 | นายสถิตย์  ไชยรัตน์ | ผู้อำนวยการ | - |  |
| 4 | นายเสถียร สุคนธ์ | ผู้อำนวยการ | - |  |
| 5 | นายอุทัย  เสือทอง | ผู้อำนวยการ | - |  |
| 6 | นายไสว  คงสวัสดิ์ | ผู้อำนวยการ | - |  |
| 7 | นายอุส่าห์  ศิวาโมกข์ | ผู้อำนวยการ | - |  |
| 8 | นายภักดี  ชูหวาน | ผู้อำนวยการ | - |  |
| 9 | นายณรงค์  ทองขาว | ผู้อำนวยการ | - |  |
| 10 | นายสุจินต์  พิมเสน | ผู้อำนวยการ | - |  |
| 11 | นายโชติ  ธานีรัตน์ | ผู้อำนวยการ | - |  |
| 12 | นายสุนทรัสส์  เพชรรักษ์คำด้วง | ผู้อำนวยการ | - |  |
| 13 | ว่าที่ร้อยตรีสมพร แก้วคง | ผู้อำนวยการ | - |  |
สัญลักษณ์ประจำโรงเรียน

ตราประจำโรงเรียน
เป็นรูปพระมหาธาตุวรมหาวิหาร จังหวัดนครศรีธรรมราช มีรัศมีบริเวณยอดพระธาตุ มีชื่อโรงเรียน
อยู่ในวงกรมด้านบน และคติพจน์ของโรงเรียนอยู่ด้านล่าง
สีประจำโรงเรียน
เขียว-ขาว
สีเขียว หมายถึง ความเจริญงอกงามของสติปัญญา
สีขาว หมายถึง ความบริสุทธิ์ ความเป็นคนดีมีวินัย
อาคารและสถานที่

อาคาร1 ชุ่ม สมพันธ์ เป็นอาคาร2ชั้นครึ่งปูนครึ่งไม้
อาคาร2 มิ่งเมือง เป็นอาคาร3ชั้น
อาคาร3 ร่มโพธิ์ เป็นอาคาร3ชั้น
เว็บไซต์เพิ่มเติม

เว็บไซต์โรงเรียนเมืองนครศรีธรรมราช เก็บถาวร 2010-04-04 ที่ เวย์แบ็กแมชชีน
ตราประจำโรงเรียนเมืองนครศรีธรรมราช
นักบะห์

| นักบะห์ |
| --- | --- |
เป็นส่วนหนึ่งของ สงครามปาเลสไตน์ ค.ศ. 1947–1949 และความขัดแย้งอาหรับ–อิสราเอล
ชาวปาเลสไตน์ถูกขับออกจากเมืองไฮฟา ในเดือนเมษายน ค.ศ. 1948
สถานที่: ปาเลสไตน์ในอาณัติ
เป้าหมาย: ชาวปาเลสไตน์
ประเภท: การล้างชาติพันธุ์, การโยกย้ายประชากร, การรอนสิทธิ, การฆ่าหมู่, ลัทธิอาณานิคมแบบตั้งถิ่นฐาน, การสงครามชีวภาพ
ตาย: ชาวปาเลสไตน์ 15,000 คนเสียชีวิต
ผู้เสียหาย: ชาวปาเลสไตน์มากกว่า 750,000 คนถูกขับไล่หรือพลัดถิ่น
ผู้ก่อเหตุ:  รัฐอิสราเอล  ฮากานะห์   อีร์กุน   เลคี 
เหตุจูงใจ:  ลัทธิไซออนิสต์  คตินิยมเชื้อชาติต่อต้านอาหรับ  ลัทธิอาณานิคมแบบตั้งถิ่นฐาน 
นักบะห์ (อาหรับ: النَّكْبَة, an-Nakba, "หายนะ") เป็นการล้างชาติพันธุ์ ชาวปาเลสไตน์ผ่านการบังคับย้ายถิ่นและยึดที่ดินทรัพย์สิน รวมถึงทำลายสังคม กดขี่วัฒนธรรม อัตลักษณ์ สิทธิทางการเมืองและอุดมการณ์ของพวกเขา นักบะห์เป็นคำที่ใช้บรรยายถึงเหตุการณ์ที่เกิดขึ้นในปาเลสไตน์ในอาณัติช่วงสงครามปาเลสไตน์ ค.ศ. 1947–1949 ตลอดจนการเบียดเบียนชาวปาเลสไตน์โดยอิสราเอลที่ยังคงดำเนินอยู่ ความหมายโดยรวมของนักบะห์หมายถึงความแตกแยกของสังคมปาเลสไตน์ และการปฏิเสธสิทธิการกลับสู่ถิ่นฐานเดิมของผู้ลี้ภัยชาวปาเลสไตน์ในระยะยาว
ชาวปาเลสไตน์ประมาณ 750,000 คนหรือมากกว่า 80% ของประชากรในพื้นที่ที่ต่อมากลายเป็นรัฐอิสราเอลถูกกำลังกึ่งทหารไซออนิสต์และกองกำลังป้องกันอิสราเอลในเวลาต่อมาขับไล่ออกจากบ้านของตน เกิดการสังหารหมู่ชาวปาเลสไตน์หลายพันคน ชุมชนชาวปาเลสไตน์มากกว่า 500 แห่งถูกลดประชากร หลายแห่งถูกทำลายลงหรือให้ชาวยิวเข้ามาอาศัยแทนและเปลี่ยนชื่อใหม่เป็นภาษาฮีบรู นอกจากนี้อิสราเอลยังใช้การสงครามจิตวิทยาในการกดดันและสร้างความหวาดกลัว รวมถึงใช้อาวุธชีวภาพในการปนเปื้อนแหล่งน้ำของชาวปาเลสไตน์ เมื่อสงครามจบลงใน ค.ศ. 1949 พื้นที่ราว 78% ของปาเลสไตน์ในอาณัติเดิมตกอยู่ใต้การปกครองของอิสราเอล
ชาวปาเลสไตน์มองนักบะห์เป็นบาดแผลร่วมที่กำหนดอัตลักษณ์ชาติและอุดมการณ์ทางการเมืองของตน ขณะที่อิสราเอลมองเหตุการณ์นี้เป็นส่วนหนึ่งของสงครามประกาศอิสรภาพและการสร้างชาติ อิสราเอลยังลดทอนและปฏิเสธอาชญากรรมที่ตนก่อ โดยอ้างว่าชาวปาเลสไตน์สมัครใจย้ายออกไปเอง และบางปฏิบัติการมีความจำเป็น เกิดแนวคิดการปฏิเสธนักบะห์ในช่วงคริสต์ทศวรรษ 1980 โดยกลุ่ม "นักประวัติศาสตร์ใหม่" ที่ตั้งคำถามกับเรื่องเล่าประวัติศาสตร์อิสราเอลเดิม แนวคิดนี้ยังแพร่หลายในวาทกรรมของอิสราเอลและสหรัฐ และสัมพันธ์กับคตินิยมเชื้อชาติต่อต้านอาหรับ
ชาวปาเลสไตน์ระลึกถึงเหตุการณ์นี้ในวันนักบะห์ (15 พฤษภาคมของทุกปี) หนึ่งวันหลังวันประกาศอิสรภาพอิสราเอล ใน ค.ศ. 1967 เกิดการอพยพของชาวปาเลสไตน์อีกระลอกหลังสงครามหกวันเรียกว่า นักสะห์ (النكسة, an-Naksa, "ความปราชัย") ซึ่งมีการระลึกในวันที่ 5 มิถุนายนของทุกปีเช่นกัน นักบะห์เป็นเหตุการณ์ที่ทรงอิทธิพลยิ่งต่อประวัติศาสตร์ปาเลสไตน์ เป็นหนึ่งในภาพแทนของพวกเขาร่วมกับตัวการ์ตูนฮันเดาะละฮ์ ผ้าโพกหัวกูฟียะห์และกุญแจของปาเลสไตน์ มีหนังสือ บทกวีและเพลงจำนวนมากที่บอกเล่าถึงนักบะห์
บรรจบ บุนนาค

| พลเอกบรรจบ บุนนาคม> ป.ช., ม.ว.ม., ท.จ.ว. |
| --- | --- |

รัฐมนตรีว่าการกระทรวงกลาโหม
ดำรงตำแหน่ง 14 มิถุนายน พ.ศ. 2535 – 30 กันยายน พ.ศ. 2535
นายกรัฐมนตรี: อานันท์ ปันยารชุน
 
ข้อมูลส่วนบุคคล
เกิด: 10 ธันวาคม พ.ศ. 2468 (99 ปี) อำเภอพระนคร จังหวัดพระนคร ประเทศสยาม
คู่สมรส: คุณหญิง อรนุช บุนนาค

พลเอก บรรจบ บุนนาค (เกิด 10 ธันวาคม พ.ศ. 2468) เป็นทหารและนักการเมืองชาวไทย อดีตรัฐมนตรีว่าการกระทรวงกลาโหม ในรัฐบาลอานันท์ ปันยารชุน และอดีตเสนาธิการทหารบก อดีตนายกสมาคมศิษย์เก่าสวนกุหลาบวิทยาลัย ในพระบรมราชูปถัมภ์
ประวัติ > ชีวิตส่วนตัว

พลเอก บรรจบ บุนนาค เกิดเมื่อวันที่ 10 ธันวาคม พ.ศ. 2468 เป็นบุตรของมหาเสวกโท พระยาศรีธรรมศกราช (ปิ๋ว บุนนาค) และคุณหญิงเจียน (สกุลเดิม อัตจุตพันธ์) พลเอก บรรจบ บุนนาค สมรสกับคุณหญิงอรนุช ธิดาพระยามานิตย์กุลพัทธ์ (มานิตย์ มานิตยกูล) มีบุตรชาย 2 คน ได้แก่
พันตรี เอก บุนนาค
นายบรรสาน บุนนาค, อดีตรองเลขาธิการนายกรัฐมนตรีฝ่ายการเมืองในรัฐบาล พลเอก ประยุทธ์ จันทร์โอชา​, อดีตเอกอัครราชทูตไทยประจำสหภาพเมียนมาร์ และเอกอัครราชทูตไทยประจำประเทศญี่ปุ่น (เสียชีวิตแล้ว)
ประวัติ > การศึกษา

สำเร็จการศึกษาจากโรงเรียนอัสสัมชัญ และโรงเรียนนายร้อยพระจุลจอมเกล้า ปริญญาวิทยาศาสตร์บัณฑิต, โรงเรียนทหารช่าง กรมการทหารช่าง, โรงเรียนทหารช่างสหรัฐอเมริกา ณ วอชิงตัน ดี.ซี., โรงเรียนเสนาธิการทหารบก ชุดที่ 37, วิทยาลัยเสนาธิการทหารบก ณ รัฐแคนซัส, วิทยาลัยการทัพบก ชุดที่ 11 และวิทยาลัยป้องกันราชอาณาจักร รุ่นที่ 22
พล.อ. บรรจบ เป็นนักเรียนเตรียมทหารบกรุ่นที่5 รุ่นเดียวกับพล.อ. เทียนชัย สิริสัมพันธ์, พล.อ. หาญ ลีนานนท์ และพล.อ. อาทิตย์ กำลังเอก
การทำงาน > ราชการทหาร

พล.อ. บรรจบ บุนนาค เข้ารับราชการเป็นนายทหารชั้นสัญญาบัตรเหล่าทหารช่าง เมื่อ พ.ศ. 2492 ดำรงตำแหน่งดังนี้
ผู้บังคับหมวดกองพันทหารช่างที่ 2
อาจารย์โรงเรียนทหารช่าง
รองผู้บังคับการ กองพันทหารช่างที่ 6
ผู้ช่วยหัวหน้าฝ่ายยุทธการ กองพลที่ 1 รักษาพระองค์
นายทหารคนสนิทรองผู้บัญชาการทหารบก
ผู้ช่วยทูตฝ่ายทหารบกประจำสถานเอกอัครราชทูต ณ กรุงมะนิลา สาธารณรัฐฟิลิปปินส์
เสนาธิการกองพลทหารราบที่ 9
ปลัดบัญชีทหารบก
รองเสนาธิการทหารบก
เสนาธิการทหารบก และเสนาธิการทหาร
ต่อมา ได้รับพระบรมราชโองการโปรดเกล้าฯ แต่งตั้งเป็นรัฐมนตรีว่าการกระทรวงกลาโหม เมื่อ 14 มิถุนายน พ.ศ. 2535
การทำงาน > ราชการพิเศษ

พล.อ. บรรจบ บุนนาค ได้ตำแหน่งราชการทหารพิเศษ ได้แก่
ราชองครักษ์เวร
ราชองครักษ์พิเศษ
เสนาธิการ กองกำลังทหารไทยในสาธารณรัฐเวียดนาม ผลัดที่ 4
เสนาธิการ กองอำนวยการรักษาความมั่นคงภายใน
ประธานคณะเสนาธิการ กองอำนวยการกลางรักษาความปลอดภัยแห่งชาติ
กรรมการสภาทหารผ่านศึก
กรรมการผู้ทรงคุณวุฒิ สภาการศึกษา วิทยาลัยป้องกันราชอาณาจักร
นอกจากนี้ พล.อ. บรรจบ บุนนาค ยังได้ดำรงตำแหน่งพิเศษ อาทิ สมาชิกวุฒิสภา, สมาชิกสภานิติบัญญัติแห่งชาติ และกรรมการวินิจฉัยร้องทุกข์
การทำงาน > นายทหารพิเศษ

พล.อ. บรรจบ บุนนาค ได้รับการโปรดเกล้าฯ ให้ดำรงตำแหน่งนายทหารพิเศษ ดังนี้
กรมทหารช่างที่ 1 รักษาพระองค์
กรมทหารราบที่ 1 มหาดเล็กรักษาพระองค์
กรมนักเรียนนายร้อยรักษาพระองค์ โรงเรียนนายร้อยพระจุลจอมเกล้า
กรมทหารม้าที่ 1 รักษาพระองค์
กรมทหารราบที่ 11 รักษาพระองค์
กรมนักเรียนนายเรือรักษาพระองค์ โรงเรียนนายเรือ
กรมทหารราบที่ 3 รักษาพระองค์ กองพลนาวิกโยธิน
กรมนักเรียนนายเรืออากาศรักษาพระองค์ โรงเรียนนายเรืออากาศ
กองพันอากาศโยธินที่ 1 รักษาพระองค์
ยศทหาร

พล.อ. บรรจบ บุนนาค ได้รับพระราชทานเลื่อนยศเป็นพลเอก เมื่อ พ.ศ. 2526, ได้รับอัตราจอมพล เมื่อ 1 ตุลาคม พ.ศ. 2528 และได้รับพระราชทานยศพลเรือเอก และ พลอากาศเอก เมื่อ 20 สิงหาคม พ.ศ. 2535
สถานที่

อาคารพลเอก บรรจบ บุนนาค ค่ายบุรฉัตร
เครื่องราชอิสริยาภรณ์

พลเอก บรรจบ บุนนาค ได้รับพระราชทานเครื่องราชอิสริยาภรณ์และได้รับเครื่องราชอิสริยาภรณ์ต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2527 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2526 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2536 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2512 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2516 –  เหรียญชัยสมรภูมิ การรบ ณ สาธารณรัฐเวียดนาม (ช.ส.) (ประดับเปลวระเบิด)
พ.ศ. 2527 –  เหรียญพิทักษ์เสรีชน ชั้นที่ 1 (ส.ช.)
พ.ศ. ไม่ปรากฎ –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2525 –  เหรียญราชการชายแดน (ช.ด.)
พ.ศ. 2501 –  เหรียญจักรมาลา (ร.จ.ม.)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2500 –  เหรียญงานฉลอง 25 พุทธศตวรรษ
พ.ศ. 2519 –  เหรียญกาชาดสมนาคุณ ชั้นที่ 1 (เหรียญทอง)
เครื่องราชอิสริยาภรณ์ > ต่างประเทศ

เวียดนามใต้ :
พ.ศ. 2514 -  เครื่องอิสริยาภรณ์แห่งชาติเวียดนาม ไม่ปรากฏลำดับชั้น
พ.ศ. 2514 -  แกลแลนทรี่ครอส ประดับดาวทอง
พ.ศ. 2514 -  เหรียญรณรงค์เวียดนาม
สหรัฐ :
พ.ศ. 2519 -  ลีเจียนออฟเมอริต ชั้นนายทหาร
เกาหลีใต้ :
พ.ศ. 2526 -  เครื่องอิสริยาภรณ์กิตติคุณสำหรับการรักษาความปลอดภัยแห่งชาติ ชั้นที่ 2
ฟิลิปปินส์ :
พ.ศ. ไม่ปรากฏ -  ลีเจียนออฟออเนอร์ ชั้นปินูโน
มาเลเซีย :
พ.ศ. ไม่ปรากฏ -  เครื่องราชอิสริยาภรณ์ดาร์จาห์ เกปาละวานัน อังกะตัน เตนเตรา ไม่ปรากฏลำดับชั้น
แหล่งข้อมูลอื่น

ชมรมสายสกุลบุนนาค พลเอกบรรจบ บุนนาค
| ด ค กคณะรัฐมนตรีคณะที่ 49 ของไทย |
| --- | --- | --- |
| นายกรัฐมนตรี |  อานันท์ ปันยารชุน  |  |
| รองนายกรัฐมนตรี |  เภา สารสิน  เกษม สุวรรณกุล  หม่อมราชวงศ์เกษมสโมสร เกษมศรี  |  |
| สำนักนายกรัฐมนตรี |  มีชัย วีระไวทยะ  สายสุรี จุติกุล  |  |
| กลาโหม |  บรรจบ บุนนาค  |  |
| การคลัง |  พนัส สิมะเสถียร  |  |
| การต่างประเทศ |  อาสา สารสิน  |  |
| เกษตรและสหกรณ์ |  โฆสิต ปั้นเปี่ยมรัษฎ์  อำพล เสนาณรงค์  |  |
| คมนาคม |  นุกูล ประจวบเหมาะ  หม่อมหลวงเชิงชาญ กำภู  |  |
| พาณิชย์ |  อมเรศ ศิลาอ่อน  หม่อมราชวงศ์ปรีดิยาธร เทวกุล  |  |
| มหาดไทย |  เภา สารสิน  เจริญจิตต์ ณ สงขลา  เอนก สิทธิประศาสน์  |  |
| ยุติธรรม |  วิเชียร วัฒนคุณ  |  |
| วิทยาศาสตร์ เทคโนโลยีและสิ่งแวดล้อม |  ไพจิตร เอื้อทวีกุล  กอปร กฤตยากีรณ  |  |
| ศึกษาธิการ |  ก่อ สวัสดิ์พาณิชย์  สมชัย วุฑฒิปรีชา  |  |
| สาธารณสุข |  ไพโรจน์ นิงสานนท์  |  |
| อุตสาหกรรม |  สิปปนนท์ เกตุทัต  วีระ สุสังกรกาญจน์  |  |
| ทบวงมหาวิทยาลัย |  เกษม สุวรรณกุล  |  |
| โฆษกประจำสำนักนายกรัฐมนตรี |  มนตรี เจนวิทย์การ  |  |
 พ้นจากตำแหน่ง  รัฐมนตรีช่วยว่าการ
เจ้าหญิงผิงหยาง (ราชวงศ์ฮั่น)

| องค์หญิงผิงหยาง |
| --- | --- |
องค์หญิงหยางซิน
คู่อภิเษก: เฉาซือ, ผิงหยางโหว เซี่ยโหวป๋อ เว่ย์ ชิง
พระราชบุตร: เฉาเซี่ยง
พระราชบิดา: จักรพรรดิฮั่นจิงตี้
พระราชมารดา: จักรพรรดินีหวังจื้อ
สุสานขององค์หญิงผิงหยางที่เสียนหยาง มณฑลฉ่านซี
องค์หญิงผิงหยาง (จีน: 平陽公主) เป็นองค์หญิงในราชวงศ์ฮั่นตะวันตก พระนางเป็นพระราชธิดาพระองค์ใหญ่ของจักรพรรดิฮั่นจิงกับจักรพรรดินีองค์ที่ 2 ของพระองค์ จักรพรรดินีหวังจื้อ เป็นพระเชษฐภคินีในจักรพรรดิฮั่นอู่ที่เป็นที่รู้จักมากที่สุด และเป็นอดีตเจ้านายและภายหลังเป็นภรรยาของเว่ย์ ชิง ขุนพลที่มีชื่อเสียง
บรรดาศักดิ์ของพระนางอย่างเป็นทางการคือ องค์หญิงหยางซิน (陽信長公主) แต่เนื่องจากพระนางสมรสกับเฉาฉือ (曹时, มีอีกนามว่า เฉาโช่ว 曹寿) ผิงหยางโหว (平陽侯) พระนางจึงได้รับการเรียกขานเป็ยองค์หยิงผิงหยางตามการมอบที่ดินของพระสวามีองค์แรก
พระประวัติ

องค์หญิงผิงหยางฉายแววฉลาดหลักแหลมมาตั้งแต่เล็ก อีกทั้งได้รับการฝึกยุทธ์เช่นเดียวกับน้องชายจากอาจารย์โจวหย่าฟู ผิงหยางโหวให้ความเคารพในตัวองค์หญิงเสมอมา ครอบครัวมีความสุข แต่ไม่ใช่สิ่งที่องค์หญิงต้องการ เธออยากให้สวามีมีความกล้าหาญมากกว่านี้ไม่ใช่แค่เกาะใบบุญผู้เป็นภรรยาและบรรดาศักดิ์เก่า จนกระทั่งเรื่องราวปานปลายออกไป ครั้งที่เฉาซือถูกส่งไปทำงานสร้างวังเจี้ยนอันกับเว่ยชิง ในระยะเวลานั้นทำให้เขาเกิดนอกใจแอบมีอนุอยู่ข้างนอกอย่างลับๆ จนกระทั่งเรื่องรู้ถึงหูองค์หญิง เธออดกลั้น เมื่อเฉาซือกลับมาเขาแอบเข้าทางหลังบ้านพร้อมทารกน้อย ทั้งคู่ทะเลาะกันมาก ส่วนเฉาซือสำนึกผิดคุกเข่าหวังว่าภรรยาจะให้อภัย องค์หญิงหลังจากหนีออกจากบ้านได้เว่ยชิงตามไปช่วยเหลือ เธอกลับมายังบ้านมองดูทารกน้อยและประทานชื่อให้ เฉา เซียง เธอจะเป็นคนเลี้ยงดูเด็กคนนี้เอง เนื่องจากเสียแม่ไปตอนคลอด หลังจากเฉาซือเสียชีวิต ไม่นานหลายปีองค์หญิงก็ถูกสู่ขอโดยหยูอิงโหว "เซี่ยโหว ป๋อ" แต่มีเรื่องอันให้เธอต้องเลิก เพราะหยูอิงโหวดูถูกเธอสารพัด ลบหลู่เกียรติเธอ จนเขาแอบเข้าร่วมกบฎกับหวยหนานอ๋อง ทำให้องค์หญิงผิงหยางหลุดจากพันธนาการนี้ทันที หลังจากนั้นแม่ทัพเว่ยชิงเพิ่งเสียฮูหยินรู้ใจ องค์หญิงและเว่ยชิงต่างรักชอบคอกันมานานแล้วแต่ต่างฝ่ายไม่กล้าแสดงออก เว่ยชิงเดิมทีรักองค์หญิงก่อนจะถูกหยูอิงโหวสู่ขอ แต่เพราะเขาไม่กล้าสู่ขอเธอจึงเลือกเซิ่น เจี่ย เพื่อหลบหน้าองค์หญิง